תהליך הפיוס קרס וחמאס עושה הערכת מצב חדשה לגבי ההמשך, במקביל המצב ההומניטארי ברצועה מחמיר, אך חמאס איננה מעוניינת בעימות צבאי עם ישראל.
ואכן, תנועת חמאס עושה כעת מאמץ לשמור על השקט ברצועה, לאחר שעצמה עין במשך כשבועיים ימים מאז הכרזת הנשיא טראמפ על ירושלים כבירת ישראל ואיפשרה לארגונים "הסוררים" לשגר יותר מ-20 רקטות לעבר ישראל.
המסר הישראלי שבא לידי ביטוי בתגובה צבאית ותקיפת יעדי חמאס ברצועה נקלט. גם הלחץ שהפעילה מצרים על חמאס הביא לכך שהיא ריסנה את הארגונים "הסוררים" והירי נפסק. תנועת חמאס איננה מעוניינת בהסלמה מול ישראל, אילו הייתה מעוניינת בכך הייתה מאפשרת את המשך ירי הרקטות.
⚠ الغياب المؤقت للسنوار كتب: اليكس فيشمان في اثناء استعدادات حماس لاحتفالات الذكرى الثلاثين لقيامها، اختفى زعيم المنظمة في القطاع يحيى السنوار وكأنه بلعته الارض. كان يمكن التوقع ان يظهر على الملأ، ليحمس الناس ويعرض الانجازات ويثير الشارع على خلفية خطاب ترامب، ولكن الرجل والمجموعة المسيطرة حوله كانوا في مكان آخر. في اسرائيل انتبهوا للغياب المؤقت للسنوار ورجاله. وليس لاحد تفسير لماذا اختفوا، وهذا مقلق جدا. فمثل هذا السلوك، الشاذ عن المعتاد، بشر في الماضي بانعطافة في الصراع، بمواجهة قريبة.
השלב הבא מבחינת חמאס הינו סיכול "עסקת המאה" שמתכנן ממשל טראמפ, חמאס רואה בהכרזה האמריקנית על ירושלים כבירת ישראל רק שלב ראשון בתוכנית לחסל את הבעיה הפלסטינית ואת "הקווים האדומים"שלה.
ברצועת עזה נוצר מצב מוזר, הרש"פ קיבלה את השליטה על מעברי הגבול ובמשרדי הממשלה אך בפועל תנועת חמאס היא זו ששולטת בשטח, תהליך הפיוס קרס בגלל שתי מחלוקות עיקריות הקשורות בנושא 60 אלף פקידי חמאס ונושא הביטחון. עבאס מסרב לבטל את הסנקציות נגד רצועת עזה ובחמאס מתחילים להישמע קולות הקוראים לחזור למצב שהיה טרם הסכם הפיוס.
בכיר חמאס, עאטף עדוואן, אמר השבוע שתנועתו שוקלת להקים מחדש את הועדה המיוחדת לניהול רצועת עזה שפורקה לצורך הפיוס עם פתח'.
מעבר רפיח, המוצא היבשתי היחיד לעולם הערבי, נותר סגור, במהלך שנת 2017 הוא נפתח רק למשך 20 ימים. הרש"פ אמנם קיבלה את השליטה בו לידיה, אך לא חל שיפור ביציאה של תושבי הרצועה דרכו לחו"ל.
הפילוג בין פתח' לחמאס נמשך, בעיות החשמל, המים והאבטלה מחריפות והרצועה נקלעה לקיפאון כלכלי בגלל הסנקציות של מחמוד עבאס.
פאווזי ברהום, דובר חמאס, פירסם ב-27 הודעה רשמית שבה נמסר כי המגזר הרפואי והבריאותי ברצועה במצב קטסטורפלי ועל סף קריסה בגלל הסנקציות שנקטה הרש"פ נגד הרצועה.
2 מיליון פלסטינים חיים ברצועת עזה בתנאי מחייה קשים ובתחושה של חוסר תקווה. זהו מתכון בדוק לפיצוץ, הנהגת חמאס חשה בכך לפני כחצי שנה ולכן הסכימה לתנאיו המוקדמים של מחמוד עבאס כדי להעביר את האחריות למצב הקשה ברצועה אל הרש"פ.
אולם, היא איננה מוכנה לוותר על כוחה הצבאי, עכשיו כשהבינה שמחמוד עבאס לא יאפשר לה ליישם ברצועה את המודל השלטוני של חזבאללה בלבנון, היא לקחה צעד אחורה מתהליך הפיוס כדי לשמור על הנשק שלה ועל שליטתה הביטחונית ברצועה.
הכרזת טראמפ בנושא ירושלים נפלה כרעם ביום בהיר על חמאס. היא מתאמת עם איראן דרכים לסכל את "עסקת המאה" אך בינתיים היא מעוניינת לשמור על הסטטוס קוו ברצועה ולא להסלים את המצב הביטחוני מול ישראל.